AlexejDobrolubov/national_council_slovak_2010 huggingface dataset:
49. schôdza NR SR - 9.deň - B. popoludní
Dátum: 2026-04-27
Poslanec: Jaurová, Zora 
Druh vystúpenia: Vystúpenie s faktickou poznámkou

Pani poslankyňa Števulová tu hovorila tak celkom obsiahlo o tom, že vlastne o tých narastajúcich konšpiráciách, ktorými tuto predstavitelia vládnej koalície obhajujú tie zákony, ktoré tu predkladajú a ja, keď som dnes ráno počúvala pána predkladateľa Gašpara, tak ja som si spomenula na takú jednu moju známu, ona chápe tak svet dosť ezotericky a s takou narastajúcou zložitosťou sveta sa čoraz viac vyrovnáva takými rôznymi konšpiračnými teóriami. Takže na jej sociálnych sieťach si občas prečítam, že vlastne Hormuzský prieplav obsadili materské lode z temného vesmíru a týmto umožnil CERN a schválil im to pápež a potom sa hmota stretáva s antihmotou a tak. A vlastne ja, keď som počúvala pána Gašpara, tak to bolo presne to isté ako toto, čo čítam u nej na sociálnych sieťach, proste mimovládky sa spojili s plážovými šelmami, to by nám ešte mohol vysvetliť, čo tým myslel, a s britskou vládou zmanipulovali voľby aj na Slovensku, aj v Maďarsku, ešte Zomri bolo do toho zapojené, že mne ozaj bolo troška aj pána podpredsedu ľúto, lebo vyzeralo, že trocha potrebuje pomoc, ale ale vlastne potom mi bolo oveľa viac ľúto Slovenska, lebo viete, tú moju známu za to nikto neplatí, nikomu tým neškodí, ona sa tak asi vysporadúva so životom týmto, ale nás tu za to občania celkom draho platia za toto, že toto tu počúvame, že toto tu riešime a pritom by sme napríklad mohli riešiť to, že svetové agentúry jedna za druhou znižujú ratingy Slovenska, že nominanti SNS tu akože kobercovými náletmi likvidujú kultúru alebo, že Matúš Šutaj Eštok likviduje stranu HLAS. No to by nás tu malo trápiť a nie tuto konšpiračné teórie a tam.
52. schôdza NR SR - 13.deň - A. dopoludnia
Dátum: 2026-06-12
Poslanec: Jarjabek, Dušan 
Druh vystúpenia: Vystúpenie s faktickou poznámkou

Ďakujem pekne, pán kolega, za korektný spôsob rozpravy, nebýva to tu zvykom a teda narazím aj teda na inú vec v tom zmysle, že ste hovorili, otvorili ste niekoľko tém, samozrejme, na všetky sa nedá takto reagovať, ale tá prvá téma je, že prečo sa tuná prestáva rozprávať, prečo sa tuná prestávajú tieto debaty ako vôbec existovať, no z jednoduchého dôvodu, prestávajú mať zmysel. Preto, lebo tie debaty už nie sú o obsahu, tie debaty sú o forme. A ide o to, že kto koho viac urazí a zmätie pod čiernu zem, tak to je ten víťaz, hej? No a koho to baví? No mňa určite nie. Vy ste ako hovorili, potom ste hovorili o tých odchodoch mladých, mladých ľudí. No to je tiež trošku širšia téma a myslím, že sa to takto zjednodušovať nedá. Sú aj nejaké odchody, sú aj nejaké príchody a sú aj nejaké dôvody toho alebo onoho, ale hovorím, takto jednou vetou sa to nedá zhrnúť, ale spomenuli ste, spomenuli ste ten môj nesúhlas s tou poštou. Máte absolútnu pravdu, ale nemáte pravdu v jednej veci, že by som nikdy pred tým dneškom alebo včerajškom alebo ja neviem kedy, pred minulým mesiacom o tom nehovoril. Mne to vadí už pomerne dlho a vadí mi tam jedna tá následnosť časová, o ktorej som už tiež hovoril. A k tomu by som vás poprosil, aby ste sa vyjadrili ako právnik, pretože mňa to skutočne zaujíma, či vám nevadí, že teda nie je naplnená tá podmienka tej voľby, aby tá voľba bola v jednom čase. Hej? To, čo som hovoril teda dávno. To odporúčanie je také, aby tie lístky tuná boli 10 až 14 dní pred tou voľbou. To je odporúčanie, ktoré som si napísal v nejakom vykonávacom predpise, či kde v pekle, už ani neviem. Takže dva týždne v poriadku, tri týždne už nie sú v poriadku a mesiac už čo potom? Tak potom ako rok si dajme, ten to tak dobre pamätá. Proste, kde je tá hranica? Proste ten čas nie je dodržaný. Nie je dodržaný.
52. schôdza NR SR - 12.deň - A. dopoludnia
Dátum: 2026-06-11
Poslanec: Jarjabek, Dušan 
Druh vystúpenia: Vystúpenie s faktickou poznámkou

Pán predseda. Pani kolegyňa. Ja sa chcem úplne normálne a ľudsky spýtať, jak máme medzi sebou dobré vzťahy a to chcem práve využiť pri tejto otázke. A dajme teraz preč, dajme teraz preč, ja neviem, krvavé oči a politiku a všetko možné, o čom tuná bolo už nadrýstané veľmi veľa z tejto ľavej strany. Chcem sa vás spýtať jednu jedinú vec. Je pre vás persóna kajúcnika, tak ako je ona definovaná v zákone, persóna kajúcnika, dôveryhodná persóna tak, aby ste ju mohli použiť v týchto veľkých kauzách všetkých možných, ktoré sú tu. Vôbec persóna kajúcnika, vôbec táto legitímna žalobaba spravená takýmto spôsobom v právnom poriadku, je to pre vás dôveryhodné na základe tohto, keď odsúdený človek, on spraví všetko. On spraví škrtiča malých z detí zo slušného človeka len z toho dôvodu, aby mal nejakú úľavu, mal nejakú úľavu na treste, ktorý mu hrozí. Je toto pre vás dôveryhodné v akejkoľvek kauze? Toľko moja otázka, úplne ľudsky. Pani poslankyňa Bihariová s reakciou na faktické poznámky. Ďakujem pekne za slovo aj za
49. schôdza NR SR - 11.deň - A. dopoludnia
Dátum: 2026-04-29
Poslanec: Jarjabek, Dušan 
Druh vystúpenia: Vystúpenie s faktickou poznámkou

Znovu neodbytný. Naozaj. Už si pripadám aj tak trošku trápne, lebo sa to pýtam po niekoľkýkrát a nikto z opozície mi na to zatiaľ nedal žiadnu odpoveď. Ani renomovaní právnici z opozície, ktorí si o sebe tak hovoria. Ja skutočne chcem vedieť. A keby ste boli taká láska, aj pán Hlina, a mohli by ste na to zareagovať. Vám naozaj nevadí ten časový posun týchto volieb? Hovorím o tých voľbách poštou. Ďakujem. Tá voľba poštou, vyčíta sa jej množstvo vecí, ktoré sú relatívne, ktoré sú spochybniteľné. Ďakujem. Ale toto je nespochybniteľný fakt, že keď volíte poštou, musíte voliť v inom čase ako vtedy, keď volíte reálne do urny. Ďakujem. To znamená, že to sú dva druhy volieb. A to je neprípustné, aby niekto volil o 10 dní alebo 14 dní skôr ako ten, kto volí klasicky do urny. Veď za tých 10 až 14 dní, alebo aj za tri dni, to je úplne jedno, vy môžete zmeniť politický názor na stranu, ktorú chcete voliť, alebo na ľudí v tej strane, ktorých chcete voliť. Na toto som nedostal jednu jedinú odpoveď, odkedy rokujeme o tomto zákone. Bavíme sa o všeličom možnom, ale o tom, že vlastne tu existujú dva typy volieb, dva typy volieb pri jedných vyhlásených voľbách, o tom tu nám nikto z opozície nepovedal ani slovo. Ďakujem. Ja nie som právnik, ale mňa skutočne zaujíma toto, aj spoločenské, aj právne vyhodnotenie tohto samotného faktu. To, že to trvalo 20 rokov, kým na to niekto prišiel, to nie je argument. Proste situácia je taká, aká je. A mala by sa riešiť, preto, lebo tieto voľby raz môže aj niekto vyhlásiť práve kvôli tomuto za neplatné. Pán poslanec Viskupič, nech sa páči.
49. schôdza NR SR - 11.deň - A. dopoludnia
Dátum: 2026-04-29
Poslanec: Jarjabek, Dušan 
Druh vystúpenia: Vystúpenie s faktickou poznámkou

Nejaké polienka pod kotol ale. No a zase som spýtať úplne, veľmi jednoznačne, ako nás všetkých, ako tu sedíme, prosím vás. Čo je cieľom vyrábania takejto atmosféry? Čo je cieľom? Čo má byť na konci? Občianska vojna? Vy si naozaj myslíte, že polovica obyvateľov sa po nejakých voľbách, akýchkoľvek, ktoré tu budú, odsťahujú do iného sveta, do inej republiky? Veď my sme tu skutočne odsúdení na to, aby sme spolu žili. Tak sa podľa toho chovajte alebo hovorme, keď už mám teda hovoriť v množnom čísle. Čo je cieľom? Takto, keby to išlo ďalej, tak sa tu za chvíľu budeme mlátiť, však, pani Kolíková? To sa takto nedá jednoducho. Alebo si to všetci uvedomíme, alebo koniec touto republikou a koniec touto spoločnosťou. Z procedurálne.
49. schôdza NR SR - 11.deň - A. dopoludnia
Dátum: 2026-04-29
Poslanec: Jarjabek, Dušan 
Druh vystúpenia: Vystúpenie s faktickou poznámkou

Za slovo, pán predseda. No. Zlodej kričí, chyťte zlodeja, hej, ale. Nebudem to komentovať. Ja sa vrátim k tomu, čo hovorila pani poslankyňa. Na čo chcem reagovať. Pani poslankyňa, nechajme pána podpredsedu pánom podpredsedom, nechajme poľnohospodárstvo, nechajme. Problém východu kontra západ, východ kontra západ tejto republiky a. Nevymýšľajme si problémy, ktoré nie sú. Ale. Poďme sa skutočne rozprávať o tom. O tomto návrhu zákona, respektíve o tejto novele. Ten problém je v tom, že. Ale to sa chcem vás spýtať úplne reálne. Vám nevadí ten časový posun medzi voľbou poštou a voľbou priamo klasickou, voľbou do urny? Tam v tom vykonávacom predpise sa píše dokonca. O 10 až 14 dňoch. To znamená, aby 10 dní predtým. Alebo 14 dní predtým, ako prebehnú priame voľby, teda vyhlásené predsedom Národnej rady. Vy musíte poštou voliť. A z hľadiska vykonávacích predpisov je to 10 až 14 dní napísaných. Proste za tých 10 až 14 dní sa môže všetko udiať. Kde vy môžete tu. Kde vy môžete zmeniť názor na stranu, ktorú chcete voliť. Toto je ten najväčší problém pre mňa, o tom sa tu na veľmi málo hovorí. Mňa by zaujal váš názor práve na tento problém, či vám ten časový posun nevadí. To je všetko.
49. schôdza NR SR - 9.deň - A. dopoludnia
Dátum: 2026-04-27
Poslanec: Jarjabek, Dušan 
Druh vystúpenia: Vystúpenie s faktickou poznámkou

Ja by som sa vrátil podľa rokovacieho poriadku k tomu, čo hovoril pán poslanec Zotal. Pán poslanec, ani nie tak samotná voľba poštou a jej spochybnenie, čo sa týka tajnosti, ale vy ste sa absolútne nedotkli vo svojom vystúpení toho nedodržiavania rovnakého času volieb pre všetkých, čo majú záujem voliť. Skrátka volič, ktorý volí poštou, volí v inom čase ako ten, čo volí štandardne do urny, dokonca tam je také odporúčanie, že obálka sa odporúča odoslať 10 až 14 – 12 dní vopred. No tak teraz v rámci tej praktickej činnosti, ktorá tu existuje, mi povedzte, to sú dva týždne. Za tie dva týždne ja predsa mám možnosť na základe toho, čo sa stane na Slovensku, v zahraničí zmeniť názor, čo sa týka voľby. Pokiaľ ja dva týždne predtým volím, no tak ako sa mi to zdá absolútne neaktuálne a toto je tá protiústavnosť podľa môjho názoru, ktorá by sa mala nejakým spôsobom vyriešiť a tu sa dá jedine zrušením takejto voľby. Proste treba voliť v ten istý deň a vy ste hovorili tuná o tom príklade s urnou. No tak to zase nie je pravda, lebo do urny volíte presne v ten istý deň, či do prenosnej alebo normálnej, tam ten časový posun je niekoľko hodín, ale v rámci toho časového úseku volieb, ktoré sú vypísané normálne. Čiže vyriešme ten časový úsek. Tých 14 dní je podľa môjho názoru veľmi veľa a občan, v podstate, ktorý volí zo zahraničia, má iné práva, respektíve nemá to právo voľby aktuálne, ako má občan, ktorý volí priamo v ten deň vyhlásenia volieb do urny. To je všetko, ale o tom ste, bohužiaľ, nepovedali ani slovo. Pani poslankyňa Kleinert.
52. schôdza NR SR - 13.deň - A. dopoludnia
Dátum: 2026-06-12
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Topiaci sa aj slamky chytá a ja som tu počul Roberta Fica, ako hovorí, že na Slovensko sa vracajú naspäť Slováci. A tak sa toho chytili úplne všetci aj z koalície a hovoria, že Slováci sa Slováci sa vracajú naspäť domov, že to sú perfektné čísla, že to je dôkaz, ako oni vedú krajinu. Prosím vás pekne, je to analýza Ministerstva financií za rok 2024, ktorá ešte nebola zverejnená. Tak vás poprosím, aby ste si pozreli Štatistický úrad, ktorý je tiež vedený Smerom a ktorý hovorí, že za rok 2025 sme mali druhý najvyšší počet vysťahovaných ľudí zo Slovenska od roku 1993. To hovorí Štatistický úrad. No a keď už sa teda niekto vráti na Slovensko, tak tí ľudia presne vidia, v akom stave tá Slovenská republika je. 80 % ľudí na Slovensku hovorí, že schudobneli počas tejto vlády. 40 % ľudí na Slovensku hovorí, že po zaplatení výdavkov si nevedia ušetriť ani jedno jediné euro. Viac ako polovica národa je presvedčená o tom, že ich zodrali tie vaše blbé konsolidácie. Máme najhorší ekonomický rast pomedzi všetkých okolitých krajín. Máme najnižšie priemerné mzdy spomedzi okolitých krajín. Slováci zarábajú 1600 € v priemere mesačne. Poliaci 2200 €. Ešte v roku 2009 Poliaci zarábali menej ako my. Viete, aké sú dôchodky v Poľsku? Poľský dôchodca má priemerne mesačne o 300 € viac ako slovenský dôchodca a nemajú len 13. dôchodok. Majú ešte aj 14. dôchodok. Slovensko počas vlády Smeru schudobnelo a stalo sa najchudobnejšou krajinou z celej Európy. A keby len z Európy, ale aj medzi svetovými krajinami. OECD je na totálnom chvoste. Však ľudia na Slovensku zarábajú podobne ako ľudia v Čile, pre Boha. A tí ľudia, ktorí sa vrátia zo zahraničia sem, vidia, čo ste urobili za 16 rokov vašich vlád. Takže sa s tým nechváľte, pretože vás to dobehne. Tí ľudia, ktorí sa sem vracajú, vedia, ako to inde funguje a pekne vám to v najbližších voľbách čítajú, pretože vás tu nechcú.
52. schôdza NR SR - 12.deň - B. popoludní
Dátum: 2026-06-11
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Ďakujem pekne. Tento rokovací poriadok, tak podľa mňa to je taký akoby najlepší odraz fungovania súčasnej vládnej koalície. Ja sa smejem na tom už normálne, lebo oni čokoľvek, čo urobia a ešte robia na tom niekoľko rokov, tak potom je to totálne fiasko a potom ešte potmehúdsky to idú opravovať. Najlepšie, aby, aby hádam ani nikto nevedel o tom, že to chcú opraviť, čo sami pokazili. Ja som to povedal aj obžalovanému Gašparovi, keď sme boli na poslaneckom grémiu, že akúkoľvek zmenu urobíte doteraz v rokovacom poriadku, iba sa sami usvedčujete z toho babráctva, pretože viac ako dva roky ste sa chystali na tú obrovskú zmenu rokovacieho poriadku a nakoniec vám to vybuchlo v rukách a potom sa chytáte za hlavu, že čo ste to vlastne sami napísali. Vy neviete napísať normálne pravidlá absolútne k ničomu. Vy viete tie pravidlá len uvoľňovať, tak, aby tu bola džamáhírija, tak ako to vidíme aj pri napríklad daňových podvodoch, ktoré ste uvoľnili. A tak nech už pán Michelko tu robí, čo chce, aké chce tanečky a nech slúži, čo mu chce, tak v konečnom dôsledku je na smiech, takisto ako celá táto vládna koalícia, ktorá nedokáže urobiť nič, ani energopomoc, ani rokovací poriadok, nič nedokáže nastaviť, dokáže len plieniť.
52. schôdza NR SR - 10.deň - B. popoludní
Dátum: 2026-06-09
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Absolútne sa stotožňujem v tom bode, kedy pán poslanec hovoril, že súčasná vládna garnitúra nedokáže zabezpečiť základnú zdravotnú starostlivosť. Ja som tu dnes aj videl ministra zdravotníctva, ktorý sa rozčuľoval, že opoziční politici upozorňujú na stav zdravotníctva, a pritom je to on, ktorý zbabral záchrankový tender za 2 miliardy €, kde sme počuli, kde majú tie peniaze všetky smerovať ku sponzorom strany HLAS, a doteraz tento záchrankový tender neopravil. Hlavne, že sa tu ideme venovať botoxu a týmto pozmeňujúcim návrhom, ktoré sú absolútne mimo misu. Takže pán minister by mal, hlavne aj táto vláda, najprv riešiť to základné, základnú starostlivosť pre pacientov a aby, keď už majú dvojnásobný rozpočet na zdravotníctvo oproti roku 2020, keď začala pandémia na Slovensku, keď už dávajú do zdravotníctva viac ako 10 miliárd € v jednom roku, tak by som poprosil, aby tu to zdravotníctvo naozaj fungovalo, aby základné služby boli pokryté, aby ľudia nemuseli čakať na objednávky u lekára nekonečne dlho, aby sa dokázali dostať k odborným lekárom, aby nemuseli platiť doplatky u lekárov, aby mali tie služby tak, ako si ich aj platia, keď už súčasná vláda aj zvýšila zdravotné odvody a to zdravotníctvo by teda malo byť niekoľkonásobne lepšie. Takže namiesto botoxov a podobných vecí by som poprosil túto vládu, aby sa venovali aj šaška konečne tomu základu, na ktorý ľudia čakajú a ktorý ich trápi. Ďakujem pekne. Ďakujem, kolegyne, kolegovia.
52. schôdza NR SR - 9.deň - A. dopoludnia
Dátum: 2026-06-05
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. V prvom rade asi poviem, že pozri, kto to hovorí. Sú to ľudia, ktorí dávajú všetko v skrátenom legislatívnom konaní. Predkladá to tu minister s jeho požehnaním. Vy sami, vládni poslanci, hlasujete za zákony, o ktorých neviete absolútne nič. A mne idete vyčítať niečo, že ja kritizujem tento zákon alebo kritizujem formu, ako je predkladaná, že kritizujem to, ako minister Susko pôsobí celé toto volebné obdobie a aké veci tu prednáša a aké schvaľuje. To je absolútne gro. Pozri, kto to hovorí, kto to predkladá, kto to prednáša, čo to tu za ten čas ste podonášali a čo ste poslali, to je základná vec. Keď mi hovoríte, že je vypočutá odborná verejnosť, zo 4000 pripomienok 800 zásadných nebolo zapracovaných. To je fakt, ktorý tu odznél niekoľkokrát. Ja nespochybňujem pána Števčeka a kolektív. Absolútne nie. Však oni robili na tom desiatky rokov na zmene zákona, pardon, Občianskeho zákonníka. Ale to je proste fakt, že my tu máme ministra Suska a ja si pred ním nebudem zakrývať oči. Ak vy si chcete zakrývať oči pred všetkým, čo pán minister Susko v tejto sále a na Slovensku so spravodlivosťou urobil... Nebudem si zakrývať ani pred pánom Gašparom a môže hovoriť, že koľko ja som tu povedal vecí. Pán Gašpar, tak vy sa musíte obhájiť niekde inde, ale ja si nebudem zakrývať oči pred tým, čo vy tu robíte, iba kvôli tomu, že chcete, aby tu zavládla slušnosť, ale sami nie ste slušný ani voči Slovenskej republike. Pán Macháček, opýtajte sa tu ľudí, ktorí naozaj by chceli mať odpovede, ľudí, ktorí majú vyštudované právo, ktorí sa zaoberajú touto témou a nedostávajú ich od pána ministra a nedostali tie odpovede ani, keď prišli na nejakú nejakú konferenciu, ktorá bola tuná v Národnej rade. Opýtajte sa pána, pardon, opýtajte sa pána Dostála alebo pani Kolíkovej. Úplne v pohode, opýtajte sa tuto pána Dušenku, nášho kolegu, či sú spokojní s vašimi odpoveďami. Vy ste spokojní, lebo vy nič neočakávate. Vy akurát postláčate, čo vám povedia, ale takto to nefunguje v normálnej krajine. Ďalší v rozprave.
52. schôdza NR SR - 6.deň - B. popoludní
Dátum: 2026-06-02
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. So záujmom som si vypočul tento výlev pána Barteka, ktorý sledujú podľa mňa ako všetci ľudia na Slovensku. Keď on ide do nejakej relácie, tak podľa mňa si to normálne pozerajú ako zábavný program, pretože on nemá problém povedať absolútne čokoľvek, typický prisluhovač tejto vlády a ešte aj klame. Samozrejme, že klame o nejakom rozkrádaní tuto pani Kolíkovej. Viete čo, ja si pamätám, ja si pamätám akurát, že ste o pani Kolíkovej povedali, že je hyena. Ja si pamätám, že ste povedali o Františkovi Mikloškovi, že nesiaha Mečiarovi ani po členky. Takto ste vy pomýlení. Ale to, že váš asistent mal dostať dotáciu 10 miliónov € a ďalších 39 000 € mala dostať firma, ktorá je tiež spriaznená údajne s rodinou vášho iného asistenta, tak to nevidíte. Vy to obhajujete, pretože ten Kmec stojí za tým, za čím sa schovávate aj vy sám. Takže vy môžete porozprávať tu všetko, všetky vaše nezmysly a výmysly. Môžete tú svoju nafúkanosť, aroganciu a neschopnosť ukazovať každý jeden deň, ale za ňu sa neschováte, pretože ľudia vás už dávno prekukli. Pretože vy ste hrdina len, keď máte niekoho osočovať, máte klamať, máte niekomu nadávať, ale inak neviete pre túto krajinu urobiť absolútne nič dobré. Tam máte kolegyňu zo SMER-u, ktorá vám hovorí, že je hanba, že René Rendy vystupuje na detských akciách, keď tam spieva o alkohole a že ona s tým nesúhlasí. Nič s tým neurobí, ale vy ako poslanec SMER-u ste s tým niečo, hádam, urobiť mohli, pán Bartek, keď už to vaše slovo tak veľa znamená, ale v skutočnosti vy len tliachate do vetra, ale nedokázali ste urobiť absolútne nič. Vy prídete ako nástroj tejto vládnej propagandy, lebo vás tam Tóth, SMA3, pošle, Šuta Eštok, aby ste proste vyvrátili svoje vnútornosti, ale to je asi tak všetko. Ja jediné, čo Michal Bartek dokáže urobiť proste v tejto rokovacej sále, všetkých ho okydať, len aby zakryl to, čo sa tu reálne deje. Ďakujem pekne. Poslanec
52. schôdza NR SR - 6.deň - B. popoludní
Dátum: 2026-06-02
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Jedna vec je, že Kmec odchádza do Talianska za veľvyslanca a že je to totálna hanba ako krajiny európske. Jedna vec je, že Kmec odchádza do Talianska za veľvyslanca a že je to totálna hanba ako krajiny Európskej únie, ktorá človeka, ktorý môže za sled udalostí, kde unikli milióny eur do rúk súkromníkov, ktoré Drucker nedokázal vyriešiť ani ich nedokázal vrátiť. Iba pokútnym spôsobom ešte potom menili podmienky tak, aby sa to snažili zamiesť pod koberec, kde polícia, čítaj Eštok, vôbec toto nevyšetruje, tak takýto človek nás ide reprezentovať do Talianska. Ja sa pýtam, aký je to, aký je to symbol Slovenskej republiky voči našim partnerom zahraničným. Aký je symbol Slovenskej republiky, keď poslanec Radačovský nás ide zastupovať a robiť veľvyslanca na Cyprus? Jedna vec je, že my tu žijeme dennodenne vaše kauzy a že dennodenne upozorňujeme na to, ako rozkrádate túto krajinu, ale tí naši zahraniční partneri sa pozerajú na nás, že pre pána kráľa, čo je to za krajinu, ktorá neúspešných politikov alebo tých, ktorí niečo spáchali, ktorí spreneverili peniaze, ktorí rozdali dotácie rádovo stovky miliónov eur, ktoré mali končiť u ľudí spriaznených so stranou HLAS, tak za odmenu dostávajú veľvyslanecké posty. Aký je to signál voči ostatným krajinám, ktoré s nami spolupracujú, keď si povedia, že aha, veď vlastne tí veľvyslanci, to je len také odkladisko. To je také odkladisko toho Slovenska a tej slovenskej vlády. Dosť, čo robia hanbu vnútri svojej krajiny, tak ju robia ešte aj navonok. To je to, čo robí vláda aj na čele so Šutajom Eštokom, ktorý nemá problém vytasiť dvanásť a pol tisíca v hotovosti za letenky do Dubaja, pretože takto robí správny sociálny demokrat. Peniaze, ktorých pôvod ani nevie vysvetliť, tak ich proste buchne na stôl, pretože on môže dvanásť a pol tisíca buchnúť na stôl a kupovať si letenky. Toto nie je sociálna demokracia. Toto je vláda organizovaného zločinu.
52. schôdza NR SR - 6.deň - A. dopoludnia
Dátum: 2026-06-02
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Je nepríjemné, keď sú radary v obciach, že ich je pomerne veľa? No áno, pre mnohých ľudí je to Je nepríjemné, keď sú radary v obciach, že ich je pomerne veľa? No áno, pre mnohých ľudí je to diskomfortné, pretože majú takú náturu, že mnoho ľudí prekračuje rýchlosť práve aj v obci. Ale toto riešenie je dobré. Však poznáte ho z Rakúska, poznáte ho z Českej republiky, kde naozaj tých radarov v obciach je pomerne dosť a nútia vodičov spomaliť. Však na to sú a to je správne. A nechápem teraz, že kvôli čomu pristupujete k rušeniu týchto radarov, keď mohli reálne tým obciam pomôcť. Nie do rozpočtu, ale bezpečnosťou. Tá prvoradá je bezpečnosť pri tých radaroch. Nie, že niekto si na tom prilepší alebo budú vyberať pokuty a to je nejaká spása. Nie, však ide o to, že keď chodia v tej obci deti, ženy s kočíkmi, cyklisti, proste hocikto z tej obce, aby sa cítil bezpečnejšie v tej obci a keď už máme tú diaľničnú sieť v takom stave, akú máme, že ste ju nedokončili do roku 2010 do Košíc, ako ste sľúbili, ale že proste obrovské množstvo dopravy chodí cez tie obce, tak nech chodia aspoň v súlade s predpismi a s rýchlostnými limitmi, pretože častokrát je to obmedzujúce, poznáme to všetci a častokrát je to ohrozujúce ľudí, ktorí v tej obci bývajú. Čiže podľa mňa toto nie je opatrenie, ktoré by išlo k ľuďom. Toto je opatrenie, ktoré ide proti ľuďom a proti bezpečnosti a naozaj sa čudujem v súčasnej vláde, že prečo upúšťa od takéhoto zámeru, ktorý bol podľa mňa správny a ktorý sa osvedčil vo všetkých okolitých krajinách. Pani poslankyne, páni poslanci, v zmysle paragrafu